Поли Генова: Направихме най-голямото постижение на България до...
Поли Генова: Направихме най-голямото постижение на България до момента
Родината ни е първа по вот в Европейския съюз
20:40 | 15.05.2016
В интервю за предаването „120 минути” Поли Генова благодари на всички българи в чужбина, защото те са направили реално всичко, което се е случило.
„Ние направихме най-голямото постижение на България до момента, а може би и най-голямото постижение на Европа за тази година, 2016-та, защото България по вот е първа от Европейския съюз. Така че ние сме си едни абсолютно победители.
- Очакваше ли това класиране, доволна ли си от себе си?
- Аз нямах никакви очаквания, доверявах се абсолютно и изцяло на екипа си, които са прекрасни хора. Искам да благодаря на хората, които бяха с мен на сцената – на Латида, Бобо и Сезар. Невероятни професионалисти, хора, които споделиха с мен емоцията, изживяването и невероятното приключение, наречено „Евровизия”. Тази година, този финал, според експертите от TBU и въобще всички хора, които се занимават с този конкурс от много години насам, вече повече от 60, казват, че това е най-силният финал до момента. Така че, хора, ние наистина сериозно се преборихме за това, което постигнахме.
- Кажи ми какво си каза преди да излезеш на сцената, минутката, преди да излезеш на сцената?
- Пях си наум български прекрасни песни – „Облаче ли бяло”, „Хубава си, моя горо”, представях си моите баба и дядо, които вече не са сред нас и които знам, че със сигурност ме подкрепят, неща, които да ме накарат да се успокоя, да сляза на земята, да мога по някакъв начин да контролирам този адреналин, който е изключително висок, заради напрежението, което се създава в съзнанието. Вярвайте ми, много е страшно, когато знаеш, че цялата нация е зад гърба ти, когато всички хора очакват страшно много от теб.
В този аспект на мисли, искам да благодаря на цялата музикална гилдия, която застана зад мен и зад гърба ми. Благодаря ви, колеги, че написахте такива прекрасни неща и, че ме подкрепихте по всякакъв начин в социалните мрежи и не само. Благодаря ви за прекрасните пожелания и за това, че ни вдъхнахте кураж, това беше много и означава много и до момента. Знаете ли, ние можем да бъдем заедно и можем да бъдем силни и го доказахме тази вечер.
- Ти изпя „Дай ми любовта” и зрителите ти я дадоха и то не само в България. Отзивите като цяло в света са повече от добри. С какво спечели зрителите, според теб?
- Нямам представа с какво съм ги спечелила. Аз бях това, което съм, заедно с целия ми екип, заедно с възможността, която БНТ ми дадоха, искам да им благодаря в този момент, защото е изключително важно. Искам да благодаря разбира се на хората от „Бонбон мюзик”, всички хора, цялата общност на бонбоните, които гласуваха за нас. Не знам, нямам представа какво ги е спечелило. Ние бяхме това, което сме, това, за което сме се трудили и за което сме положили изключително много усилия и в което вярвахме и знаехме, че България ще повярва в нас, благодаря ви.
- Как си обясняваш тази голяма разлика между вота на журито и вота на зрителите? Например Австралия излезе неочаквано напред. Много хора си задават този въпрос.
- Аз не разбирам от такива неща, не разбирам от геополитика, не разбирам от гласувания, класации и т.н. Аз съм музикант. Тези неща са ми абсолютно чужди, за мен е важно, че зрителският вот, който е най-показателен, беше в наша подкрепа и това е.
- Геополитиката и „Евровизия”. Украинците пеят за репресиите на Сталин срещу кримските татари, руснаците хвърлят милиони, за да промотират...
- Не ме интересуват тези неща, аз не разбирам от това. Благодаря на колегите ми, които бяха на сцената и които направиха изключително големи постижения тази година. Концертът беше много силен, финалът беше много силен и за мен това е достатъчно.
- Ако българите в чужбина гласуваха масово за теб, ти призова политиците да не ги лишават от право на глас. Защо избра точно деня на финала на „Евровизия”, за да го направиш?
- Защото знам, че е важно, когато човек получи подкрепата на толкова много хора...по някакъв начин аз отдавна мисля да подкрепя тази кауза и мисля, че го направих в удачния момент. Всички заслужаваме право на глас.
- Какво е за теб България? Често задавам този въпрос на гостите си?
- България е всичко, моята родина, моята земя – това е България
Поли Генова с първи думи след успеха: Благодаря на цяла България!
Благодаря на цяла България! Тази подкрепа ни помогна да постигнем най-големия успех за нашата страна на всички участия на "Евровизия". Това заяви Поли Генова пред БНТ в първото си интервю за...
Екипът на Пистириус пасти да яде!
Извинявам се - Писториус. Вълнувам се щото ...
Кой облече това мило момиче? Тя има вид сякаш е претърпяла катастрофа /пази боже/. Що се отнася до песните на Евровизия, оставаш с впечатление, че всички пеят една песен, еднакво безсмислена и безлична, освен когато не вият. Но все пак, поздравления, Поли!
БРАВО ПОЛИ! ТИ БЕШЕ ЗА 1, А НЕ ЗА 4 МЯСТО. ПЯ ВЕЛИКОЛЕПНО!
рзс | меси | земетресение в закинтос | яне | етър левски пряко тв предаване | боян петракиев дъщеря | баражи зона африка | кръвна захар | войната в сирия video | американски дипломати се оплетоха